Document ID: 32002D0811

Απόφαση του Συμβουλίου
της 3ης Οκτωβρίου 2002
για τον καθορισμό κατευθυντήριων γραμμών που θα συμπληρώσουν το παράρτημα VΙΙ της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου για τη σκόπιμη ελευθέρωση γενετικώς τροποποιημένων οργανισμών στο περιβάλον και την κατάργηση της οδηγίας 90/220/ΕΟΚ του Συμβουλίου
(2002/811/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου(1), και ιδίως το πρώτο εδάφιο του παραρτήματος VII,
την πρόταση της Επιτροπής,
Εκτιμώντας τα ακόλουθα:
(1) Σύμφωνα με τις διατάξεις της οδηγίας 2001/18/ΕΚ, για την εμπορία γενετικώς τροποποιημένου οργανισμού (στο εξής ΓΤΟ) ως τέτοιου ή ως συστατικού άλλων προϊόντων, απαιτείται προηγούμενη κοινοποίηση προς την αρμόδια αρχή του κράτους μέλους στου οποίου την αγορά διατίθεται για πρώτη φορά.
(2) Σύμφωνα με την οδηγία 2001/18/ΕΚ, οι κοινοποιούντες μεριμνούν ώστε η επιτήρηση και η έκθεση σχετικά με τη σκόπιμη ελευθέρωση ενός ΓΤΟ να ανταποκρίνονται στις προϋποθέσεις που καθορίζονται στην έγκριση εμπορίας, κατά την έννοια των διατάξεων του άρθρου 13 παράγραφος 2, του άρθρου 19 παράγραφος 3 και του άρθρου 20 της οδηγίας. Η κοινοποίηση πρέπει συνεπώς να περιλαμβάνει ένα σχέδιο επιτήρησης μαζί με πρόταση χρονοδιαγράμματος του σχεδίου, κατά την έννοια του παραρτήματος VII της οδηγίας 2001/18/ΕΚ.
(3) Το παράρτημα VII της οδηγίας 2001/18/ΕΚ πρέπει να συμπληρωθεί με λεπτομερείς επεξηγηματικές κατευθύνσεις ως προς τους στόχους, τις γενικές αρχές και τη σύνταξη του σχεδίου επιτήρησης που προβλέπεται στο παράρτημα αυτό.
(4) Η επιτροπή του άρθρου 30 παράγραφος 2 της οδηγίας 2001/18/ΕΚ, της οποίας ζητήθηκε η γνώμη στις 12 Ιουνίου 2002, δεν γνωμοδότησε πάνω στην πρόταση απόφασης της Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι κατευθυντήριες γραμμές που περιέχονται στο παράρτημα της παρούσας απόφασης συμπληρώνουν το παράρτημα VIΙ της οδηγίας 2001/18/ΕΚ.
Άρθρο 2
Η παρούσα απόφαση απευθύνεται στα κράτη μέλη.
Λουξεμβούργο, 3 Οκτωβρίου 2002.

Labels: 20
7
0
3
15